Document ID: 31999R1017

ΚΑΝΟΝΙΣΜΟΣ (ΕΚ) αριθ. 1017/1999 ΤΗΣ ΕΠΙΤΡΟΠΗΣ
της 17ης Μαΐου 1999
για τη μείωση της κοινοτικής αποζημίωσης απόσυρσης των κουνουπιδιών για την περίοδο εμπορίας 1999/2000, λόγω υπέρβασης του κατωφλίου παρέμβασης που καθορίστηκε για την περίοδο εμπορίας 1998/99
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, περί κοινής οργανώσεως αγοράς στον τομέα των οπωροκηπευτικών(1), όπως τροποποιήθηκε από τον κανονισμό (ΕΚ) αριθ. 857/1999(2), και ιδίως το άρθρο 27 παράγραφος 2,
Εκτιμώντας:
(1) ότι ο κανονισμός (ΕΚ) αριθ. 1068/98 της Επιτροπής(3) καθόρισε σε 111300τόνους το κατώφλι παρέμβασης για τα κουνουπίδια για την περίοδο εμπορίας 1998/99· ότι, δυνάμει του άρθρου 3 του ίδιου κανονισμού, εάν οι ποσότητες των κουνουπιδιών δεν αποσύρονται κατά τη διάρκεια της περιόδου μεταξύ 1ης Μαρτίου 1998 και 28ης Φεβρουαρίου 1999 υπερβαίνουν το ανωτέρω καθορισθέν κατώφλι, η κοινοτική αποζημίωση απόσυρσης που αναφέρεται στο παράρτημα V του κανονισμού (ΕΚ) αριθ. 2200/96 για την περίοδο εμπορίας 1999/2000 μειώνεται αναλογικά προς την σπουδαιότητα της υπέρβασης σε σχέση με την παραγωγή που έχει χρησιμοποιηθεί ως βάση για τον υπολογισμό του εν λόγω κατωφλίου·
(2) ότι, σύμφωνα με τα στοιχεία που παρείχαν τα κράτη μέλη, οι αποσύρσεις κατά την περίοδο εμπορίας 1998/1999 ανήλθαν σε 120064 τόνους για τα κουνουπίδια·
(3) ότι προκύπτει από τα ανωτέρω ότι η κοινοτική αποζημίωση απόσυρσης που καθορίζεται από τον κανονισμό (ΕΚ) αριθ. 2200/96 του Συμβουλίου για την περίοδο εμπορίας 1999/2000 πρέπει να μειωθεί κατά 0,4 % για τα κουνουπίδια·
(4) ότι ο κανονισμός (ΕΚ) αριθ. 1068/98 προβλέπει, στο άρθρο 3, ότι οι συνέπειες της υπέρβασης του κατωφλίου παρέμβασης εφρμόζονται κατά την διάρκεια της επόμενης περιόδου εμπορίας· ότι, συνεπώς η κατ' αυτόν τον τρόπο μειωθείσα κοινοτική αποζημίωση είναι αναγκαίο να εφαρμοστεί κατά την διάρκεια της περιόδου εμπορίας του κουνουπιδιού·
(5) ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης νωπών οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η κοινοτική αποζημίωση απόσυρσης για την περίοδο εμπορίας 1999/2000 για τα κουνουπίδια καθορίζεται σε 8,38 EUR ανά 100 χιλιόγραμμα καθαρού βάρους.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Μαΐου 1999.

Labels: 3
11
17
6